Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 629/11/8811	Trebišov, 16.1.2012
EEČ : 2-69-1-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Trebišov
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
ako zákonný otec neplní pravidelne vyživovaciu povinnosť, ktorá mu vyplýva zo Zákona o rodine č. 36/2005 Z. z. a zároveň mu bola uložená aj rozsudkom Okresného súdu v Trebišove pod č. 13C/622/2002 zo dňa 14.09.2005, ktorý nadobudol právoplatnosť dňa 05.11.2005 a to v mieste bydliska, ako aj inde, prispievať na výživu XXXXX., nar. XXXXX, mesačne sumou 21,41 € a syna XXXXX XXXXX., nar. XXXXX, mesačne sumou 21,41 €, vždy do 15. dňa v mesiaci vopred k rukám matky XXXXX XXXXX, bytom XXXXX čím mu takto na bežnom výživnom vznikol dlh od mesiaca jún 2006 až doposiaľ vo výške 518,98 €
Právna veta:
Podľa § 215 ods. 1 písm. h Tr. poriadku s poukazom na § 86 písm. a Tr. zákona sa trestné stíhanie z a s t a v u j e,  lebo zanikla trestnosť činu.

Odôvodnenie:
Uznesením policajného orgánu OO PZ Trebišov pod sp. zn. ČVS: ORP-918/TV-TV-2011 zo dňa 18.10.2011 bolo vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona na tom skutkovom základe, ako je to uvedené vo výrokovej časti tohoto uznesenia.

	Obvinený v priebehu skráteného vyšetrovania využil osobitné ustanovenie § 86 písm. a Tr. zákona o účinnej ľútosti a dlh na bežnom výživnom za žalované obdobie uhradil (t. j. vrátane mesiaca december 2011). 

	Uvedenú skutočnosť potvrdila vo svojom výsluchu zo dňa 20.12.2011 za poškodenú stranu aj svedkyňa XXXXX, ktorú splnomocnila jej dcéra - matka detí XXXXX, ku všetkým právnym úkonom jej týkajúcich sa. Svedkyňa XXXXX uviedla, že dlh na bežnom výživnom zo strany obv. XXXXX považuje ku dňu jej výsluchu za uhradený. 

	Keďže trestný čin nemal trvale nepriaznivé následky a páchateľ svoju vyživovaciu povinnosť dodatočne splnil skôr, než bolo vo veci rozhodnuté, trestnosť činu zanikla. 
		
Poučenie:
	Proti tomuto  uzneseniu je prípustná   sťažnosť,  ktorú   možno  podať do troch dní  od jeho oznámenia prostredníctvom tunajšej prokuratúry na Krajskú prokuratúru v Košiciach. Sťažnosť má odkladný účinok.

JUDr. Valéria Kovalová
prokurátorka